<classify> TAMASHA la Pasaka lililopangwa kufanyika Chuo Cha Posta, Kijitonyama, jijini Dar es Salaam limepigwa stop hivyo mratibu anatakiwa atafute eneo jingine kwa ajili ya burudani hiyo.Muandaaji wa tamasha hilo, Alex Msama amesema leo Alhamisi Februari 21, 2019 kuwa amepokea barua ya kutakiwa kutafuta eneo jingine na kwa maelezo kuwa viwanja hivyo vya Posta vitatumika kwa shuguli nyingine.Kila kitu kilikua sawa ndiyo maana tukafikia uamuaiz wa kuutangaza uwanja huo kuwa tutafaya onesho lakini ghafla tumepokea barua ya kututaka tutafute eneo jingine na kwamba watakuwa na shuguli yao. alisema Msama.Msama alisema kamati ya mandalizi inahaha kutafuta uwanja mwingine na iwapo itashindikana basi atalipeleka tamasha hilo mkoani.Kuna viwanja viwili tunavifutilia, tukifanikiwa tutatangaza ikishindikana tutalizindulia Arusha,alisema Tamasha hilo limepangwa kufanyika April 21, mbali na burudani kutoka kwa wasanii mbali mbali pia kutakua na maombi maalum ya kuombea amani ya nchi.Tunakwenda kwenye chaguzi za serikali ya mitaani, chaguzi zina mambo mengi, ni lazima watanzania kwa umoja wetu tusimame tuombee amani ya nchi yetu. alisema.Naye Salehe Mohammed, mmoja wa waratibu wa hilo alisema kwa upande wa mandalizi ukiacha kasoro ya kuzuiwa uwanja, asilimia 80 yameshakamilika na kwamba wanamalizana na baadhi ya wasanii ambao watatumbuiza kwenye tamasha hilo.  <topic>: KITAIFA 